
POLISNAN ATENTO A 
PERSIGUI UN SUZUKI; 
DOS PERSONA DETENI 
Y ARMA DI CANDELA 

HAYA 


PVV DI GEERT WILDERS A GANA ELECCION CU 37 ASIENTO 


Resultado di Eleccion na Hulanda ta conoci. Nan ta yame un "aardschuiving"! Geert Wilders di PVV a 
gana eleccion cu 37 asiento y ta un resultado cu a laga hopi hende sorprendi. Wilders di basta tempo caba 
kier protega Hulanda contra di e maneho di 'porta habri' y tambe riba hecho cu Hulanda ta gasta miyones 
y miyones den otro pais. Algun hasta ta considere racista pa expressionnan cu el'a haci den pasado. 
Sinembargo durante e eleccion aki, ela suavisa su expresionnan. 

Awor cu el'a gana cu 37 asiento, ainda mester cuminza e proceso di formacion pa mira ken ta forma cune. 
Pa yega na un mayoria, mester di por lo menos 76 asiento for di e total di 150 di Tweede Kamer. 


MINISTER ENDY CROES A CHAUFFEUR DI UN TOYOTA 
ATENDE E ACTO DI SEYO OFICIAL 


DI KAPEL DI ALTO vista como || MARK X DETENI, DESPUES 


E PROME MONUMENTO PRIVA Y DI A CAUSA BOKSMENTO 
PROTEGI 

Minister Dangui Oduber 


KAPEL DI ALTO VISTA TA BIRA E PROME MONUMENTO PRIVA 
& PROTEHI CU SU SEYO OFICIAL Y TA DEN E PROME FASE PA 
CUMINSA CU RESTRUCTURACION 


ORANJESTAD- Dialuna 
atardi Minister di Turismo 
y Salud Publico sr. Dangui 
Oduber 

conhuntamente cu 
Minister di Finansas y 
Cultura sra. Xiomara 
Maduro a atende un 
ceremonia hopi 
importante pa Aruba su 
turismo como tambe su 
cultura y herencia. Kapel 
di Alto Vista ta ricibi su 
seyo oficial y ta bira e 
prome monumento priva 
& protehi cu un 

plan di embeyecemento 
na e prome quartal di 
2024. 

E tabata un atardi ameno 
cu un bunita misa di 
Santo Sacrificio dirigi pa 
Monseigneur L.A. 

Secco cu un programa 
unda Minister Oduber y 
Minister Maduro y tambe 
representante di 
Monumenten Bureau 
Aruba a hiba algun 
palabra di e historia y a 
accentua e importancia 

di Kapel di Alto Vista 
pero tambe e plan di 
restructuracion y e 
rekesitonan pa ta un 
monumento priva y 
protehi. 

Minister Oduber a hiba 
algun palabra splicando e 
plan di embeyecemento y 
kico tur lota 

den plan pa asina crea un 
miho strucura pa e area 
di Alto Vista. E bunita 
proyecto aki ta pa asina 
por organisa y mantene e 
area cu trankilidad y paz 


pa tur cu ta bishita y hasi 
nan oracionnan na e Kapel 
di Alto Vista. 

Mandatario a menciona cu 
e proyecto ta den su prome 
fase di restructuracion y 
tur loke ta 

bay ta den plan pa 
implementa ta lo 
siguiente: 

e Percurpa pa amplia e 
espacio di parkeo y lo tin 
un area aloca special pa 
parkeo di 

busnan, ATV's y UTV's. 

e Lo bay prohibi ATV's, 
UTVs y busnan cu 
tocamento di musica halto 
den e area pa 

asina mantene e paz 
y  trankilidad pa e 
usuarionan. 

e Ta bay embeyece e area 
rond di Kapel y tambe 
construi bafionan. 

e Ta bay tin regla & guia di 
bishita tocante vestuario 

e Mas accesibilidad pa nos 
invalidonan 

e Implementa proteccion 


di e propiedad 
e Mantena un plan di 
sostenibilidad. 
Finalmente, Minister 


Oduber ta gradici tur 
persona cu a juda pa hasi 
e proyecto aki un 


realidad; Parokia di 
Noord, Obispado, 
Minister Xiomara 
Maduro, Monumenten 


BureauAruba y tur 
departamento di gobierno 
pa asina por a traha hunto 
y mantene e vision pa 

e Ministerio di Turismo y 
Salud Publico + 


A A HAÑA SU 


Pa kualkier informacion 
. solodipueblo@gmail.com 


Z 585-9500 


PLAN DI EMBEYECEMENTO PA KAPEL DI ALTO VISTA 

RESTRUCTURACION DI ALTO VISTA 
RESTRUCTURACION DI PARQUEO 
UN PLAN SOSTENIBEL 
PROTECCION DI PROPIEDAD 
TRANKILIDAD DEN E AREA 

GUIA MIENTRAS DI BISHITA 
ACCESIBILIDAD DI INVALIDO 

ORCO BANK Y ARUBA BANK A UNI DURANTE 


SUMMIT 2023 "CHANGE TO GROW" 
Luna di november ta dedica na aprecio pa tur empleado 


Oranjestad: 
november, 2023 - Orco 


23 di 


Bank y Aruba Bank, 
institutonan financiero di 
prestigio, recientemente 
a uni durante un Summit 
cu e topico di “Change to 
Grow”. 


E evento colaborativo 
aki tin como meta pa 
stimula innovacion, 


comparti perspectiva, y 
aborda hunto e retonan y 
oportunidadnan pa 2024. 


E summit "Change to 
Grow" ta un plataforma 
unda diferente invitado 
special interno y externo 
a intercambia pensamento 
tocante e tendencianan 
transformativo cu ta 
influencia e sector 


bancario. 

Participantenan a 
experencia presentacion 
informativo tocante 
topiconan manera 
digitalisacion (AI), 


cambio, y experiencia di 
crecemento personal. 


Rosabelle Illes tabata e 
maestro di ceremonia, 
y a establece e tono pa 
e summit, liderando 
participantenan den un 
programa entreteni y 
dinamico. 

Abigail Paula, Head of 
Retail Banking na Orco 
Bank, como prome orador, 
a comparti un narrativa 
impactante di su trayecto 
atraves di cambionan 
transformativo, 


ap» 


Te 


BRIYANDO FUERTE + TRECIENDO CLARIDAD 


sirbiendo como un storia 
inspirativo pa adaptacion 
y resistencia. 

Marlon Kock, Team 
Leader IT Architecture & 


Projects, a profundisa den 
e poder transformativo 
di inteligensia artificial 
(AI), enfatisando riba e 
rol como un herment pa 
mehora eficiencia y crea 
un luga di trabou mas 
inteligente. 


Pa culmina e evento orador 
internacional renombra 
Liza Engel a comparti su 


FRIDAY 


FLAMEKING 


20LBS CYLINDER 


DEAL HOURS: 


7:00 AM - 7:00 PM 


*This cylinder is also part of our exchange program. 


trayecto, enfatisando e 
papel pivotal di adapta 
na cambia pa ta exitoso 
y a subraya e bentaha 
colectivo di crese hunto. 
"Change to Grow" Summit 
2023 a reafirma e 
compromiso di Orco Bank 
y Aruba Bank pa crea un 
ambiente di conocemento 
continuo, adaptacion, y 
colaboracion. 

MINISTER MADURO A YAMA BONBINI NA 
SINTERKLAAS Y SU PIETNAN DI COLOR 


Bou e tema ‘Sint y Piet 
Trece Color’, Minister di 
Cultura, Xiomara Maduro, 
tabata presente pa duna 
bonbini na Sinterklaas 
y su 85 Pietnan di color 
den un evento yena cu 
alegria y curiosidad di nos 
muchanan. E celebracion 
die aña aki tabata aun mas 
special, cu participacion di 
85 Piet di color, agregando 
un toke vibrante y diverso 
na e parada aki. 

E parada, cu a cuminsa 
na APA y a finalisa na 
Renaissance Marketplace, 
tabata un muestra di 


cultura y e spirito festivo 
di nos muchanan pa 
cu e temporada aki. Cu 
participacion di Massive 
Brassband, e evento 
a marca un momento 
importante, creando 
un atmosfera divertido 
cu a capta e esencia 
di e celebracion aki. 
Ademas, e afia aki Pitbull 
Productions a celebra nan 
di 10 aniversario hunto cu 
Chaz Dancers, kendenan 
a conmemora 25 afia di 
trayectoria artistico den e 
evento aki. 


Un di e momentonan cu 
mas a sobresali tabata e 
presentacion di Casper 
y Xennon, kendenan a 
canta algun cancion pa 
Sinterklaas y e publico 
presente. E animacion 
tabata na encargo di 
Tanchi Esmee y Tio 
George, kendenan a 
mantene e multitud su 
atencion durante henter 
e evento cu nan carisma 
y energia. E evento a 
sigui cu presentacionnan 
di gruponan di baile, 
mustrando e talento y 
diversidad cultural di 
nos Pais. E evento aki 
no solamente tabata 
pa celebra e yegada di 
Sinterklaas, pero tambe a 
sirbi como un plataforma 
pa expresion di arte 
y cultura local y duna 
un oportunidad na nos 
muchanan pa experencia e 
magia di e temporada aki 
cu ta asina special pa nan. 


Minister di Cultura ta 
gradici UNOCA, Aruba 
Bank, Renaissance 


Marketplace y CCDN pa 
nan sosten den realisacion 
di e evento magnifico aki. 
Un gradecimento special 
ta bay pa APA, DOW y 
KPA pa nan colaboracion 
y apoyo, sigurando cu 
e celebracion di e aña 
aki ta uno inolvidabel. 
E mandatario ta gradici 
tambe tur esnan cu a 
participa na e evento 
aki, reafirmando nan 


compromiso pa preserva y 
promove e tradicion aki pa 
nos muchanan. ‘Sint y Piet 
Trece Color’ no solamente 
tabata un celebracion 


di tradicion cultural, 
pero tambe un recuerdo 
di e union y diversidad 
cu ta caracterisa nos 
comunidad. 


-Steak di wea 
-Bami Goreng 
-Aroz con pollo 
-Boonchi cora 
-Balchi pisca 
-Porkchop 
-Chicken breast 


MINIBOX 


pa solamente 10 florin 
-Bami goreng 
-Aroz con pollo 
-Balchi Pisca 

CHACO TAEKWONDO ACADEMY TA CONTA CU 3RD 
CLASS INTERNATIONAL TAEKWONDO MASTERS 


THE 103TH INTERNATIONAL TAEKWONDO MASTER COURSE 
& THE 54TH POOMDAN EXAMINER COURSE 


-- 


Master Melvin Rasmijn, 
Master Yoshmar Wever 
y Master Miguel Genser 


di Chaco Taekwondo 
Academy 

a completa e di 103 
Internacional Masters 


Course y e di 54 Poom/ 
Dan Examiners Course cu 
a wordo duna pa Grand 
Master Jae Yoon An, 
Grand Master Jung Gu 
Choi, Grand Master Bong 
Hyundia 

Jungy y Grand Master 
Ki Hong Kim na Bogota, 
Colombia. 


E curso tabata for di 
mainta te cu anochi 7'or 


y tabata consisti di e 


topiconan, Historia di 
Taekwondo, 
Spirito di Taekwondo, 


Maneho y Reglanan di 
Testnan pa Promocion, 
Terminologia Basico di 
Taekwondo, 

Poomsae, Gyeorugi y Self 
Defense(Hoshinsul). 


Pa 6 dia nan a siña 
tecnicanan nobo cu ta 
rekeri pa Dan Examen, 
Strategia, Teoria y 
Filosofia. Durante e curso 
a train hunto cu otro 
Grand Masters y Masters 
di Taekwondo di otro 
Paisnan cu tambe a bay pa 


haci e curso. 


Pa por a logra e dos 


certificadonan 


di 


Masters 
Poom/Dan 
Course nan 


International 
Course y 
Examiner 
mester 


a haci examen y a logra 
haña certificacion acredita 
pa Kukkiwon. Cu e logro 
grandi aki Aruba 

ORANJESTAD - Riba 
dia Internacional di 
Derecho di Mucha, Prome 
Minister Evelyn Wever- 
Croes hunto cu demas 
colega minister y algun 
Parlamentario, tabata 
presente na e lansamento 
di e Toolkit di Codigo di 
Proteccion (CDP). Prome 
Minister a expresa cu 
e tabata un momento 
sumamente bunita, 
caminda a presencia e 
resultado di e dedicacion 
di e ekipo di CDP cu a 
haci esaki posibel. E CDP 
ta un plataforma digital 
caminda ta inverti den e 
profesionalnan door di di 
duna nan e hermentnan 
necesario, pa por eherce 
nan trabou mucho mas 
miho, y asina garantisa 
proteccion pa e muchanan. 


Señora Sue-Ann Ras, 
como e persona encarga 
pa guia e ekipo chikito di 
e Departamento di Mucha 
y Hoben, a splica cu e 
CDP aki sigur ta un logro 
grandi pa pais Aruba y 
specialmente pa siguridad 
di e muchanan. El a indica 
cu e toolkit aki ta manera 


Prome Minister Evelyn Wever-Croes: 


E TOOLKIT CODIGO DI PROTECCION LO SIRBI PA CONSCIENTISA 
Y AMPLIA E CONOCEMENTO DI E PROFESIONALNAN RIBA 
DIFERENTE TERENO 


"Siguridad di nos muchanan ta prioridad" 


un ekipahe completo pa e 
profesionalnan, na unda 
tin casonan, informacion, 
quiz, y video riba diferente 
aspecto, cu ta trata di 
sospecho di abuso di 
mucha. E ta un contenido 
completamente local, 
na unda mas o menos 
70 profesional a traha 
riba esaki pa yega na e 
contenido aki. 


Señora Ras tambe a 
menciona cu banda di 
esaki, tambe tin e revista 
ASERTIVO, cu a wordo 
diseña cu e meta pa traha 
riba conscientisacion, y 


amplia e conocemento 
di e profesionalnan riba 
diferente tereno, manera 
di nos mesun hendenan y 
kico nan ta haci den veld, 
tambe kico tur nan como 
instancia ta para pe. E 
producto aki, a wordo 
realisa cu fondonan di 
Union Europeo, pero 
tambe a haya sosten 
technico, vooral den e 
parti digital, di Augeo 
Foundation y di Unicef 
Hulanda. E producto final 
a wordo presenta e aña aki 
na Maart. 


Prome Minister ta gradici 


CODIGO DI 


T ==... È] 


na prome luga Minister 


Glenbert Croes pa 
introduci e team di Social 
Crisis Plan, cu na afia 2017 
a cuminsa cu e iniciativa 
aki. Tambe, Minister 
Rocco Tjon, kende como 
Minister di Asuntonan 


Social, cu su vision, pasion 


g O 


y dedicacion a logra 
esaki. Un danki tambe 
na Señora Sue-Ann Ras 
cu a sa di guia e ekipo di 
Departamento di Mucha 
exitosamente. Pa Gabinete 
Wever-Croes, e siguridad 
di nos muchanan ta un 
prioridad. 

INFORMACION PA STUDIANTE CU TA 


BAY BIBA NA HULANDA 


A 
Let's have a chat about 
vin ] ( | ed te 
now to pr iring 
ur ne 
Brin ir qu 
I Ve l 
WEC 
NOVE? 
BIBLIO 
Studiante cu ta bay Students ta presenta 
Hulanda pa sigui nan Hulanda 101, un sesion 


estudio na aña 2024-2025 
por atende e sesion pa 
combersa tocante studia 
na Hulanda y tur locual 
mester cuminsa haci pa 
prepara pa tuma e paso 
importante aki. 


Stitching Kompas for 


anual cu ta tuma lugar 
dia 29 November 2023 
na Biblioteca Nacional 
Aruba. 

Hulanda 101 ta un sesion 
informativo y interactivo 
pa  cuminsa prepara 
studiante cu ta bay studia 


na Hulanda. Orario ta 


di 5pm pa 7pm, y ta 
completamente gratis. 

Pa di dos biaha en persona 
na Aruba, Hulanda 101 
lo cubri e topico nan mas 
importante pa periodo 


aki di preparacion; 
vivienda, studiekeuze, 
zorgverzekering, lening, 


siña e metodo pa priorisa 
actividad y 3 tip esencial 
pa sobrebibi como 
studiante na Hulanda (i 
afo). 


Informashon praktico: 


o Fecha: 29 


November 2023 


. Orario: 5pm pa 
7pm 

° Lugar: Biblioteca 
Nacional Aruba 

. Inscribi:  https:// 


bit.ly/Hulanda101- 
November2023-PR 


Pa mas. informashon, 
tuma contacto cu: 
Nomber: Viviana Lopez 
Paz 

Whatsapp: +31614183830 
Email: connect@ 
kompasforstudents.com 
Facebook i Instagram: @ 
kompasforstudents 


Website: WWW. 
kompasforstudents.com 
Boilerplate: 

Stichting Kompas for 
Students ta un fundacion 
Hulandes crea door di 
studiante Arubiano. 
Nos meta ta pa guia y 
sostene studiante den 
nan preparacion pa 
studia afo y durante nan 
prome aña na Hulanda. 
Durante e trayectoria aki 
nos ta brinda diferente 
workshops y actividad 
riba topiconan manera 
mental health, finanzas, 
nutricion y hopi mas. 


E CANTIDAD DI MORTO A SUBI NA 30 PA MOTIBO DI 
AWACERO TORENCIAL NA REPUBLICA DOMINICANA 


E cantidad di morto pa 
motibo di e awacero 
torrencial cu a afecta 
Republica Dominicana 
e ultimo fin di siman ta 
30, ora cu a agrega tres 
victima mortal nobo na 
e cuenta oficial ofreci e 
dia di diasabra pa Centro 
di  Operacionnan di 
Emergencia (COE) di e 
pais aki. 


E 30 personanan aki, 
entre nan tin cuatro 
puertorriqueño y cuatro 
haitiano, a perde nan 
bida ora cu nan a ser 
hala pa un corriente 
como consecuencia di 
crecimento di riu, cu a 


conduci den inundacion of 
pa aplastamento, segun e 
reporte di COE. 


Ademas di e mortonan, e 
precipitacionnan intenso 
a obliga 37.060 persona 
di zonanan vulnerabel pa 
wordo desplaza for di nan 
cas, otro 2.591 a wordo 
rescata pa e organismonan 
di proteccion y 55 
comunidad a keda sin 
comunicacion. 


Pa loke ta trata e dafio, 
cu ainda ta den proceso 
di evaluacion, e awacero 
a laga 7.412 cas afecta, 
ocho caminda y seis brug 
(un di cual a colapsá), 


asina como un paso na 
desnivel di e capital unda 
a mata nuebe persona ora 
un di e murayanan di e 
infraestructura a cay riba 
nan vehiculo. 


Den e servicionan basico, 
52 aquaductotatotalmente 
fuera di servicio y un mas 
parcialmente, cu ta incide 
riba suministro di awa na 
710.452 usuario. 


Mientras tanto, E 
Corporacion di Acueducto 
y Alcantarillado di Santo 
Domingo (CAASD), 
cu tambe a sufri 
problema den parti di 
su  instalacionnan, a 


restablece completamente 


e servicio, mescos cu 
e distribuidonan di 
electricidad cu a mira 
varios di su circuitonan 
fuera di funcion como 
consecuencia di e awacero. 


E COE ta mantene 


solamente un provincia, 
Duarte (norte di e pais), 
cu ta na nivel berde, 
bao alerta pa awa, cu 
excepcion di un area di e 
provincia, e area di Bajo 
Yuna, cu ta keda na codigo 
geel pa posibel crecimento 
y inundacion repentino. 

POLIS BUSCANDO 
PERSONA 
DES-ORIENTA 
BANDA DI EAGLE 
BEACH 


Despues di mey anochi 
a drenta informe di cu 
tin un persona canando 
desorienta den area di 
Eagle Beach, mesora a 
dirigi un patruya na e 


sitio pa mira si ta logra 
hay'e. Despues di basta 
buscamento rond no 
a logra haye y nan a 
continua cu nan patruya. 


POLISNAN ATENTO A PERSIGUI UN SUZUKI; DOS 
PERSONA DETENI Y ARMA DI CANDELA HAYA 


Ierlandstraat - Diaranson 
den oranan atardi polis 


ariba Schotlandstraat 
a bay pa controla un 
Suzuki Swift, un control 
aparentemente di rutina. 


Pero, den algun seconde e 
stopteken cu a wordo duna 
no a wordo sigui, esta esun 
na stuur di e auto a dicidi 
di subi velocidad. 


Aki a start un persecusion 


cortico, cu a termina un 
poco mas pariba cu tawata 
den Ierlandstraat, net 
unda e auto ta registra. 


Den e auto tawata tin 4 
hoben, dos a baha core 


hopi duro bay cu polisnan 
no a haya chance mes di 
garanan. E otro dosnan si 
a wordo deteni na e auto. 


E pakiko nan no a para ta 
masha simpel mes, nan 
tawata tin "cos" ariba nan, 
manera nan mes ta papia. 
Den e auto a haya un 
cuchiu y un di esnan cu 
a core lo a benta algo afo 
y ora polis a haya esaki 
tawata tin un arma di 


candela den dje. 


Esaki a pone polisnan 
avisa e departamentonan 
concerni, manera e 
departamento tecnico y 
tambe recherche. 


Un bon trabou di parti 
KPA cu e agentenan aki 
atento, paso ken sa kiko 
tawata nan intencion cu 
e arma aki. Un arma di 
candela menos ariba caya. 


SH Da 

UN CONGRESO CU ACOGIDA GRANDI DI DUNADONAN DI 
CUIDO DEN REGION E DI 14 EDICION DI DAS CLINIC CU 
ENFOKE RIBA E SER FEMENINO 


Siman pasa a tuma 
luga e di diescuater (14) 
edicion di e congreso di 
DAS Clinic, esta e Dutch 
Antillean Southamerican 
Clinic. Un congreso 
organisa door di un grupo 
di specialista di Horacio 
Oduber Hospital cu 
durante afianan a bira hopi 
popular bou di dunadonan 
di cuido di Aruba y 
region. E evento aki ta 
conta cu participantenan 
di diferente specialismo 
den cuido medico, 
dokternan di cas, 
praktijkondersteuners, 
enfermeronan specialisa y 
demas personal den cuido 
pa asina keda up-to-date 
di e ultimo den mundo 
medico. 


Drs. Bert Rodenburg, 
internista y infecciologo na 
HOH, ta conta cu durante 
e congreso interactivo aki 
tabatin diferente orador 
cu a toca diferente tema 
di interne geneeskunde, 
entre otro oradornan fo'i 
Corsou, Sint Maarten, 
Hulanda y tambe un 
oradornan di Aruba mes. 
E aña aki a enfoca mas 
riba e hende muhe y tambe 
riba investigacion local 
como tambe investigacion 
cientifico haci aki na nos 
isla. 


Durante e congreso 
por a mira diferente 
presentacion riba e 


topiconan ya menciona. 
Ademas, a conta cu 
diferente orador for di 
diferente area di salud, 
pues no unicamente di 
hospital pero tambe dokter 


di cas y specialista. 


Drs. Rashidi Rellum, 
reumatologo, tabata un 
di e oradornan durante e 
congreso. El a papia riba e 
topico di Reuma na Aruba. 
Rellum ta conta: “mi a 
comparti data tocante 
cuanto hende muhe tin 
Rheumatoid arthritis na 
Aruba y cu mester bay 
analisa e motibo dicon 
e grupo di ser femenino 
ta mas grandi na Aruba. 
Ya caba generalmente tin 
mas hende muhe cu reuma 
compara cu hende homber 
pero hasta compara cu e 
nivel mundial cu ta tres 
biaha mas grandi, aki 
na Aruba e grupo di ser 
femenino ta cinco biaha 
mas grandi cu e grupo di 
hende homber. 

Pues lo ta bon pa investiga 
e motibo tras di e cifra 
aki cu ta destaca pa asina 
den futuro por tin mas 


informacion cu por tuma 
accion riba dje. 


Pa finalisa, Drs. Rodenburg 
a indica cu esaki tabata 
e di diescuater edicion 
di DAS Clinic cu a tuma 
luga y cu nan ta conta cu 
un acogida hopi grandi di 
participante, tambe cu no 
por a yega Aruba pero a 
logra presencia e congreso 
virtualmente, for di 
Hulanda y demas islanan 


AA 


(Y HOSPITAL MW nospiral 


GL £a) HOSPITAL as 


y claro for di Aruba tambe. 
Drs. Rodenburg a expresa 
di ta hopi contento cu tur 
esnan cu a presenta pa siña 
un poco mas. Y alabes loke 
ta hacie mas miho ainda cu 
door di nan participacion 
nan ta haya acreditacion 
tambe. 


E team di DAS Clinic a 
conta un bes mas riba un 
congreso masha exitoso 
unda cu no por a acomoda 


mas hende den e sala, pues 
tabata un evento “SOLD 


OUT”. Ta gradici tur 
orador y parti di e team di 
organisacion pa e trabou 
duru pa por a logra haci 
esaki posibel. 


EDASclinictauntremendo 
ehempel di colaboracion 
medico entre e islanan. Sin 
un colaboracion extensivo 
e simposio lo no tabata uno 
asina fructifero. 

CHAUFFEUR DI UN TOYOTA MARK X DETENI, 
DESPUES DI A CAUSA BOKSMENTO 


Diaranson 


Cumana  - 
anochi polis mester a 
bay atende un chauffeur 
despues di un boksmento 
pariba di e rotonde di 
Cumana. 


Ta asina cu e chauffeur di 
e MarkX a dal patras di 
un Hyundai Santa Fe, y 
despues ora compania di 
seguro a yega e la cuminsa 


bira fastioso. 


E agente di seguro na 
su turno y mirando cu 
e chauffeur lo ta bebi a 
solicita pa polis. 

Y enberdad polis di trafico 
mester a presenta debi cu 
e homber di e Mark X ta 


BUREAU DI VOTA PA MEDIO DI 


CARTA NA ARUBA, CORSOU Y 
SINTMAARTEN A CERA Y A CONTA 
VOTONAN 


Na Aruba, Corsou y Sint Maarten, e 
bureaunan di vota pa medio di carta a 
cera 

despues di e conteo di e votonan emiti na 
e bureaunan aki pa e eleccion pa Tweede 

Kamer na Hulanda. A conta e votonan y 
awor ainda e Bureau di vota pa medio di 
carta 

nacional na Den Haag tin cu ratifica 
esaki. 

Na Aruba tabatin 538 persona registra pa 
vota pa e eleccionnan pa Tweede Kamer. 
For di 

esaki un cantidad di 419 persona a 
deposita nan voto na e Bureau di vota pa 
medio di carta 

na Aruba. Mayoria di e votonan ta bai 
pa Groenlinks/PvdA (102); VVD (90); y 
Nieuw Sociaal 

Contract (56). 

Na Corsou tabatin 538 persona registra 
pa vota pa e eleccionnan pa Tweede 


Kamer. For di 

esaki un cantidad di 845 persona a 
deposita nan voto na e Bureau di vota pa 
medio di carta 

na Corsou. Mayoria di e votonan ta bai 
pa VVD (237); Groenlinks/PvdA (144); y 
D66 (99). 

Na Sint Maarten tabatin 200 persona 
registra pa vota pa e eleccionnan pa 
Tweede Kamer. 

For di esaki un cantidad di 134 persona a 
deposita nan voto na e Bureau di vota pa 
medio di 

carta na Sint Maarten. Mayoria di e 
votonan ta bai pa D66 (33); VVD (28); y 
Groenlinks/PvdA (28). 

Pa un resumen completo di e votonan 
emiti pa pais y specificacion di voto pa 
partido, tuma 

nota di e procesverbaalnan adhunto. Ta 
publica 


bebi. 


Na yegada di e agente 
di trafico e la sigui 
protocol y lage e chauffeur 
"fastioso" supla, usando 
e  Alco-Sensor. Y 
manera a sospecha di 
cuminsamento e la pasa e 


limite di alcohol stipula pa 
ley. 


Enan mesela wordo deteni 
y cu transportwagen e 
la bay warda, unda cu lo 
dicidi kiko lo pasa cu ne. 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 23 Nov 2023 Merdia 


Re o 


[ Soneoa | Joker Tetor ___ 


Af Jackpot] 


Proximo Jackpot 


zi] 130.000,- 


Proximo Jackpot 


Proximo Jackpot 


675.000,- 

ROTONDENAN NA ARUBA DORNA 
CU BANDERA DI 131 


november 


Ariba 9 di 
ultimo e logo nobo di 131 a 
ser revela door di Prinses 
Beatrix hunto cu un hoben 


di e Conseho Hubenil di 
131 y Sophie-Belle Rafini 
cu a gana e competencia di 
pintura pa yega na e logo 


nobo di 131. 


Den cuadro di celebracion 
di dia Internacional di 
Derecho di Mucha y 24 
aña di existencia di 131, 
bandera cu e logo nobo 
di 131 a ser poni na 25 
rotonde rond di Aruba. Di 
San Nicolas te cu Noord 
e banderanan di 131 ta 
visibel. 


Un di e partnernan mas 
importante di 131 ta e 
mayornan. E mayor ta 
esun cu na momento cu e 
no por tey pa su yiu door 
cu e tin cu labora por 
ehempel, por dirigi su yiu 
pa tuma contacto cu 131. 
131 ta aliado di e mayor den 
educacion di su yiunan. Pa 
medio di e banderanan 
ariba e rotondenan, e 
mayor ta ser informa 
tocante e logo nobo di 131. 
E banderanan lo waya 
ariba e rotondenan di 20 
te cu 25 di november. 


Pa por a adkiri e 
banderanan pa cada 
rotonde na Aruba, RBC 


Royal Bank (Aruba) a 
sostene 131 den esaki. RBC 
Royal Bank (Aruba) ta kere 
firmemente den derecho 
di nos muchanan y ta 
sostene iniciativanan cu ta 
salvaguardia esaki. Otro 
partnernan strategico cu 
a sostene e proyecto aki ta 
DOW, Watty Vos BLVD y 
Green Corridor Aruba. 


Tambe nos kier a gradici 
nos otro partnernan cu 
ta tuma nan impacto 
social hopi serio y ta 
inverti den e muchanan y 
hobenan di Aruba y 131. 


Un gradicimento ta bay na 
Setar N.V., Aruba Airport 
Authority N.V., Web Aruba 
NV., The Salamander 
Group, The Movies Aruba, 
Telearuba y Media di 
Aruba. 


Pa mas informacion 
tocante e logo di 131 
por tuma contacto via 


nos website: 131.aw, 
Instagram: Instagram: 
131aruba, facebook: 


https://www.facebook. 
com/aruba.131, email: 
131aruba@gmail.com of 
telefon 5886138/ 5884011. 

MINISTER ARENDS 
TA ACTUALIZA 
HABITANTENAN DI PLAYA 
PABAO RIBA MANEHO DI 
DESPERDICIO 


Dia 22 di november 2023, 
Ministerio di Naturalesa a 
organisa un reunion na Centro 
di Bario Playa Pabao pa duna 
un update riba e maneho di 
desperdicio na Aruba. Durante 
e reunion a elabora, entre otro, 
riba e accion Baki den Bario cu 
ta tumando luga tur diasabra 
for di 7'or te cu 11'or di mainta 
como parti di campaña 
nacional 'Limpi Limpi Esnan 
presente a haya espacio pa 
haci pregunta na Minister 
Arends y duna sugerencia pa 
sigui mehora e actividad. 


E maneho di desperdicio ta 
uno dinamico y ta enfoca riba 
e participacion di ciudadano 
pa aporta na e limpiesa di 
nos isla. E meta di Baki den 
Bario ta pa stimula un habito 
di separacion di desperdicio 
den nos comunidad y hisa e 
cantidad di materia colecta 
cu por wordo recicla. Materia 
cu por wordo procesa sea na 
Aruba of den exterior door di 
exporta nan. Durante e charla, 
a comparti datos di e accion di 
Baki den Bario y a actualiza 
tur presente encuanto e 
esfuersonan pa sanea e area di 
Dump Parkietenbos. Un suma 
di 6 miyon florin a ser aloca 
pa converti esaki den un parke 
solar. 


“Mi ta contento di por 
crea conscientisacion bou 
ciudadano cu tur loke nos ta 
crea riba tera, tin impacto pa 
nos lama,” segun Minister di 
Naturalesa, Sr. Ursell Arends. 
Un aspecto clave di e enfoke di 
Minister Arends ta enbolucra 
campañanan educativo pa 
informa e comunidad tocante 
e importancia di separacion 
di desperdicio, y e impacto 
positivo cu esaki por tin riba 
nos ambiente. 


Pa mas informacion di e 
maneho di desperdicio y e 
accion Baki den Bario por 
bishita e website Limpi.aw. E 
siguiente accion di Baki den 
Bario lo tuma luga diasabra 25 
di november 2023 na Centro 
di Bario Playa Pabao 7'or te cu 
11'or di mainta. 


TEAM DI ARUBA RHYTHMIC 
GYMNASTICS LO PARTICIPA 
NA CAMPEONATO 
SUDAMERICANO NA 
PARAGUAY 


Oranjestad - Otro siman lo sali 
pa Asuncion Paraguay un Team 
di Aruba, ta trata di un team 
Rythmic Gymnastics. 


Lo ta pa prome biaha den historia 
cu un team di categoria aki lo 
participa na un campeonato 


Jauda Gomez 


Isabella Veen 


ste 


Sudamericano. 


E evento grandi aki lo tuma luga 
di november 27 pa december 4. 


Nos ta desea e team completo 
hopi exito y pone Aruba su 
nomber na halto. 

Booshi Wever: 


NEGLIGENCIA Y PRIORIDAD ROBES TIN E 


Ultimo dianan nos a tuma 
nota di declaracionnan 
heroico atrobe di e 
minister di Bubaliplas 
Arends tocante e situacion 
reinante na e sitio ey. 

Cu masha orguyo y 
sin ningun tipo di 
remordimento pa e daño 
ecologico cu ta wordo 
ocasiona, e minister 
encarga cu Medio 
Ambiente ta declara cu 
ela laga habri e "sluisnan" 
di e Bubali Plas. Ela 
declara cu despues di a 
haci varios investigacion 
y midimento di e calidad 
di e awa na Bubaliplas, ela 
tuma e desicion pa habri 
e "sluisnan" y laga awa 
(contamina) bay den lama! 
E minister a keda di 
divulga ken a haci e 
investigacionnan aki? Y 


tambe ki midimento a 
haci? 
Den cuadro di 


TRANSPARENCIA lo 
ta bon pa e minister aki 
publica resultado di tur 
e estudionan hací y ken 
a haci esaki!! Asina leu 
cu nos sa, na Aruba no 
tin institutonan cu por 
haci esaki. Pues ta surgi 
e pregunta aki si kier 
tapa e mal-gobernacion 
y mal maneho hiba dor 
di su amiguito Otmar y 
e director di DOW? Den 
cuadro di transparencia ta 
necesario pa duna pueblo 
e informacion aki, y si cu 
ta trata di un instituto 
local, ta bon pa wak si e 


ta acredita pa haci tipo di 
investigacionnan asina, cu 
midimento prome cu awa 
a sali (paden di e plas) y 
despues. 


Na 2017 e mesun director 
a conseha pa usa e 
"restfonds" cu tabata 
tin na FDA pa cuminza 
drecha e RWZI na Bubali, 
pasobra cu e tabata forma 
un peliger inminente y 
peligroso pa nos turismo! 
Pa complace cu ex- 
minister Otmar diripiente 
e director a bay di acuerdo 
pa compra di e incinerator 
(porkeria). Esaki a sosode 
cu yen di "gesjoemel" y 
"foefjes"! E director di 
DOW a sostene y a tolera 
esaki, y cu a percura 
cu Aruba ta sintá cu 
un porkeria cu nunca a 
funciona manera mester 
ta! Tur e "gesjoemel" y 
"foefjes" aki alabes a 
sosode cu aprobacion y 
sosten di e gobierno di 
Eveline Croes. 

Ta hopi bisto cu full e show 
aki ta pa laba cabez di 
Otmar y hustifica compra 
di un otro incinerator 
(porkeria) por medio di 
corupcion cu por cierto 
NUNCA a funciona drechi. 


Mi ta urgi ministerio 
publico pa a corto plazo 
haci un investigacion 
forensico riba henter 
e situacion di e RWZI- 
NAN y e compra di e 
incinerator! Pa por hasi 


/ PEN BEK 


Pa kualkier informacion 
solodipueblo@gmail.com 


un investigacion forensico 
drechi, e director di 
DOW mester wordo 
manda cas pa evita cu 
diripente documentonan 
desaparece. Aki tambe 
mi ta haci un apelacion 
na miembronan di 
Parlamento cu sikiera 
ta respeta nan mes y e 
Pueblo di Aruba, pa tuma 
accion tambe y acudi cu 
e keho y pruebanan cu 
mi a entrega na 2019 na 
ministerio publico pa haci 
un investigacion riba e 
incinerator, ya cu segun 
hof, ami como ciudadano 
no tin un “direct belang” 
den e caso, sino cu ta 
Parlamento of e propio 
gobierno. Como pagador 
di belasting, nos como 
ciudadano parce di no ta 
conta den casonan asina 
pa nos Corte. 

Ta inacceptabel cu e actual 
minister, djis pa yuda su 
amiguito y un gobierno, 
ta dicidi pa habri e 
"sluisnan" sabiendo cu 
e procesamento na e 
RWZI-NAN ta 100% malo 


HALAÎS 
ROSEA 


BUBALI PLAS UNDA E TA AWE! 


y completamente for di 
balance. 

En corto, AWA SUSHI TA 
DRENTA Y AWA SUSHI 
TA SALI! Dus eigenlijk no 
tin proceso. E realidad ta 
cu Bubali Plas ta "procesa" 
awa sushi mescos un 


planta di RWZI. 
Minister Arends den 
henter e manipulacion 


aki, un biaha mas ta 
purba di scapa peyeho di 
e CORUPTO Otmar! Ta 
mas cu obvio cu minister 
Arends deliberadamente 
ta purba di haci como 
sifuera e no tabata sa 
esey! Tur e cosnan aki ta 
documenta y minister 
Arends y TUR minister 
y parlamentario tin 
esakinan. Es mas, hopi 
prome cu campaña, na 
momento cu e planta aki 
tabata den discusion, 
ministro Arends como 
politico tambe a atende 
riba e peligro inminente 
aki. 


Ta keda raro cu ningun 


parlamentario no ta exigi 
un investigacion forensico 
pa asina determina cuanto 
corupcion tabata tin den 
e compra CORUPTO 
orkestra pa Otmar y su 
gang di Alibaba cu tabata 
rondone! Pa colmo awor 
un di nan, ta man drechi 
di nos Prome Ministro y 
ta Zanzi y Zinkinza tur 
caminda banda di dje. Y 
hasta lo a haya un puesto 
adicional como director di 
un otro departamento cu 
lo wordo lanta. 


Pues ta un set di 
CORUPTO den otro cu ta 
purba di tapa otro. Y autor 
principal den e henter 
CORUPCION aki tin 
nomber y faam! OTMAR! 
Cu e modus operandi 
aki, esta di tolerancia y 
sosten na CORUPCION, 
e gobierno actual mescos 
cu tempo di AVP, kier 
NORMALISA corupcion! 

Esaki a causa cu pueblo 
a perde y ta perdiendo e 
confianza den partidonan 
politico y politico! 


CAMBIO ARIBA 


LANDSVERORDENING 
BEPERKING TABAKSPRODUCTEN 


PROTEHANDO 


SALUD 


PUBLICO © 


Articulo 2: ta prohibi 
pa huma den ie 
publico, 

Articulo 2A: ta prohibi 
pa huma den transporte 
priva ora cu tin menor di 
edad den auto. 


Articulo 3: doño di 
trabou ta responsabel pa 
roteha su empleadonan 
di huma di sigaria 
durante orario di trabou 


(AB 2016 NO. 44) 


Articulo 5: ta prohibi pa 
bende of duna produc- 
tonan di tabaco den 
cierto instancianan. 


Articulo 6: ta prohibi 
pa bende of duna produc- 
tonan di tabaco na perso- 
nanan bou di 21 aña 


Articulo 6A1: ta prohibi 
pa parti productonan di 
tabaco gratis. 


PE- 
e 


LIBREMENTE 


BREATHE FREELY 


LWISTEROADERIMO BEPERKIME TAEAKSPRODUCTEN 


y riba tereno di trabou. me 
ew _ sa = Articulo 6A2: ta prohibi 
Articulo 4: ta prohibi pa pa e sigaria los. 
huma den tur forma di Sigaria mester wordo 
transporte publico. bendi den paki cera y sea. 


N of 
\ 2 585-9500 

MINISTER ENDY CROES A ATENDE E ACTO DI SEYO 
OFICIAL DI KAPEL DI ALTO VISTA COMO E PROME 
MONUMENTO PRIVA Y PROTEGI 


Durante e ceremonia a presenta un plan di restructuracion cu ta brinda 
paz y trankilidad na e bishitantenan 


ORANJESTAD: Diamars 
ultimo, Minister di 
Enseñansa y Deporte 
Endy Croes hunto cu 
colega Prome Minister 
Evelyn Wever-Croes, Vice 
Prome Minister  Ursell 
Arends, Minister Dangui 
Oduber, Minister Xiomara 
Maduro, Presidente di 
Parlamento mr. Edgard 
Vrolijk, representante 
di Monumenten 
Bureau Aruba y demas 
invitadonan a asisti na 
e acto di seyo oficial di 
Kapel di Alto Vista como 
prome monumento priva y 
protegi. Ademas, a tene un 
Santo Sacrificio di misa 
efectua pa Monseigneur 
L.A. Secco. Tambe durante 
e ceremonia, a presenta un 


y trankilidad pa tur esnan HACI PAGO DI ABONEMENT ONLINE 
cu ta bishita Kapel di Alto TA POSIBEL: 


Vista pa haci oracion. APRECIABLE CLIENTELA, SI BO TA DESEA DI 
3; e HACI E PAGO DI ABONEMENT ONLINE, 

Minister Endy Croes ta E TA POSIBEL: 

fi li it 1 D x ESAKI TA NOS CUENTA: 

elcita colega angul SUNMAX PRINTERS - STA. CRUZ 110 


Oduber, Minister Xiomara Banco: RBC 
: 770000 o 
Maduro y tur stakeholder NUMBER DI CUENTA: 7 0100152447. 


proyecto ta den su prome pa e bunita proyecto di pe RAN CI, Cd 
. i embeycemento aki cu ta i LE 
fase di restructuracion. E n 


plan di eresia ta dle propecto da brinda paz y trankilidad SoLo DI Puesto 
pa e area di Kapel di Alto ‘hi i 
Vista. Actualmente, e Pa mantene e area cu paz DAS : 

Minister Dangui Oduber 


FIRMAMENTO DI MEMORANDUM OF 


UNDERSTANDING (MOU) ENTRE 


MINISTERIO DI TURISMO & SALUD PUBLICO Y 
UNIVERSIDAD EL BOSQUE 


ORANJESTAD - Minister 
di Turismo y Salud Publico 
sr. Dangui Oduber, hunto 
cu 

representantenan di 
Universidad el Bosque, 
referi como UNBOSQUE y 
tambe Los 

Cobos Medical Center 
(LCMC) ta anuncia cu 
un Memorandum of 
Understanding 

(MOU) a wordo firma pa 
asina reforsa y mehora e 
servicio y calidad di cuido 
y alaves 

crea oportunidadnan pa 
por crea posibilidadnan 
pa sigui profesionalisa y 


empodera 

nos profesionalnan den 
cuido cu lo desea pa studia 
aki na Aruba mes. 
Ministerio su vision ta 
pa sigui traha ariba un 
sistema di cuido di salud 
mas inovativo 

y sostenibel pa Aruba. 
Cu e acuerdo firma 
aki ta reconoce cu un 
colaboracion y 
diversificacion cu 


ll 


profesionalnan di œ 
instituto; Universidad el 
Bosque y Los Cobos 


Medical Center ta 
necesario pa asina por 
yuda eleva henter e sector 
di cuido na Aruba. 
Adicional na esaki, 
cooperacionycolaboracion 
cu institutonan cu ta 
acredita manera 
UNBOSQUE ta expande e 
posibilidadnan educativo 
pa nos professional di 


salud. E 


meta di e MOU aki ta pa 
declara intencionan di e 
partidonan pa traha hunto 
cu 

institutonan educativo 
den e topico di salubridad 
y pa contribui na e meta di 
expande 

y reforsa nos sistema di 
cuido. 

E topiconan cu a mentiona 
den e acuerdo ta lo 


seguiente: 

e Ambos partido ta 
explora e posibilidad di un 
colaboracion pa asina por 
yuda cu 

e capasidad di personal na 
Aruba. 

. Explora e 
oportunidadnan di 
establece un universidad 
di medicina manera 
UNBOSQUE na Aruba. 

e Explora e structura 


y colaboracion di 
diagnosticonan pa 
casonan mas complica. 

. Opportunidad pa 
educacion superior y 
avansa pa studiantenan di 
salubridad 

. Intercambio di 
conocemento y expertisio 
cu UNBOSQUE 
Universidad su 
profesionalnan. 

e Ministerio di Turismo y 

Pareha turista ORACION DI DIA 


d ete n Í n Fal n OS Un feliz dia yena di bendicion y hopi fe y 


speransa den nos Bon Dios 


5 Reino di Dios ta meymey di boso! ( Lucas 17,21) 
f FO nte ra A a a Il Y DO rt E mesun pregunta ey nos tambe ta haci Hesus y 
awor nos ta haya e contesta y Hesus ta papia berdad, 
anto ta dicon e Mundo aki t’asina? 
Ruman nos ta anda segun sabiduria di Mundo y ta 
kere cu nos ta den control. 


Den e Lectura Hesus ta siña nos kico ta Sabiduria y 
con 
Sabiduria ta move meymey di nos y di ki manera 
Sabiduria ta y por actua den nos bida! Nos mester 
probecha di E Sabiduria sigur sigur, pero nos mes- 
ter di un bon grado di humildad. y sinceridad cu nos 
Hesus y nos mes. 


. Ene 


F w 
Ti | 
>" 


POLIS, 51.30 
A Paso den un curason humilde Sabiduria ta penetra y 
ta haci 
cosnan grandi cu nos no por ni imagina. 
Ruman e Salmo ta corda nos cu 
Hesus ta controla tur cos y pega na Hesus semper 
nos lo tin Victoria! 


Oracion: Mi Hesus, Sabiduria un Palabra cu ta yena 
nos cu speransa, yuda mi humiya mi mes mas y mas 
cada dia pa asina Sabiduria por haci 
Su Trabao den mi bida y mi biba. 


Diamars atardi autoridad a ser wanta riba instruc- trito 2 (Noord). 
di frontera a detene un cion di recherche di dis- 

pareha turista na airport, 
mesora a pidi pa e vehi- 
culo di transporte pa bin 
busca nan na airport. 


Te na e momentonan aki á i 
nos no a ricibi ningun in- gypa taar ——— EE Di Pueblo) 
forme oficial di e caso aki. ' bal 

manera nos ricibi esaki 7) 4 4 $ 0 4 4 4 
nos lo publica esaki. Keda 

pendiente..... 


E unico informacion cu 
nos a logra haya ta cu nan 


